- 21 Jun
ພິທີສະເຫຼີມສະຫຼອງວັນ ຕ້ານໄຂ້ຍຸງລາຍອາຊຽນ ແລະ ວັນສັບປະດາປ່ອຍປາຫາງນົກຍຸງ ຄົບຮອບ 5 ປີ ແລະ ວັນແພດ ລາວ ຄົບຮອບ 2 ປີ ໄດ້ ຈັດຂຶ້ນໃນວັນທີ 16 ຜ່ານມາ ທີ່ສະໂມສອນເມືອງໄຊທານີ, ໂດຍການເປັນປະທານຮ່ວມ ຂອງທ່ານ ຮສ.ດຣ. ພູທອນ ເມືອງປາກ ຮອງລັດຖະມົນຕີກະຊວງສາທາລະນະສຸກ, ມີທ່ານ ສີຫຸນ ສິດທິລືໄຊ ຮອງເຈົ້າຄອງນະ ຄອນຫຼວງວຽງຈັນ ຜູ້ຊີ້ນຳວຽກ ງານວັດທະນະທຳ-ສັງຄົມ ຂັ້ນ ນະຄອນຫຼວງ, ມີທ່ານເຈົ້າ ເມືອງ-ຮອງເຈົ້າເມືອງ ຄະນະກຳມະການ ຕ້ານ ແລະ ຄວບ ຄຸມພະຍາດຕິດຕໍ່ຂັ້ນນະຄອນຫຼວງ, ຂັ້ນເມືອງ, ຫ້ອງການສາທາລະນະສຸກເມືອງ 9 ຕົວ ເມືອງ, ອາສາສະໝັກຂັ້ນບ້ານ ພ້ອມດ້ວຍພະນັກງານທີ່ກ່ຽວ ຂ້ອງເຂົ້າຮ່ວມ. ການຈັດງານໃນຄັ້ງນີ້ ຈຸດປະສົງເພື່ອເປັນການຫຼຸຸດຜ່ອນ ອັດຕາການເຈັບເປັນ ແລະ ເສຍຊີວິດຈາກພະຍາດໄຂ້ຍຸງ ລາຍ ເພື່ອສ້າງຂະບວນການ ຮ່ວມກັນໃນການປ້ອງກັນ ແລະ ຄວບຄຸມພາ ຫະນຳເຊື້ອພະ ຍາດໄຂ້ຍຸງດ້ວຍການລ້ຽງປາ ຫາງນົກຍຸງ ເພື່ອຕັດຕ່ອງໂສ້ ການຈໍລະຈອນຂອງພາຫະນຳ ເຊື້ອພະຍາດໄຂ້ຍຸງລາຍ, ທັງ ເປັນການເຜີຍແຜ່ປະຫວັດ ຄວາມໝາຍ-ຄວາມສຳຄັນ ຂອງວັນແພດລາວ, ດັ່ງທີ່ພວກ ເຮົາຮັບຮູ້ນຳກັນແລ້ວວ່າ ພະ ຍາດໄຂ້ຍຸງລາຍເກີດຂຶ້ນຈາກ ເຊື້ອນຸລະໂລກ ມີພາຫະນຳ ເຊື້ອແມ່ນຍຸງລາຍ, ຊຶ່ງອາຊຽນ ໄດ້ກຳນົດເອົາວັນທີ 15 ມິຖຸນາ ຂອງທຸກໆປີເປັນວັນຕ້ານໄຂ້ຍຸງ ລາຍອາຊຽນ ເພຶື່ອປຸກລະດົມ ປະຊາຊົນໃນຂົງເຂດອາຊຽນ ໃຫ້ມີສ່ວນຮ່ວມໃນການປ້ອງ ກັນ ແລະ ຄວບຄຸມພະຍາດໄຂ້ ຍຸງລາຍ. ໃນປິີ 2018 ປະເທດ ລາວມີການລາຍງານສະຖິຕິ ການເກີດພະຍາດໄຂ້ຍຸງລາຍ ຮອດວັນທີ 13 ມິຖຸນາ 2018 ທົ່ວປະເທດມີຄົນເປັນພະຍາດ ໄຂ້ຍຸງລາຍ 1.089 ຄົນ ແລະ ເສຍຊີວິດ 2 ຄົນ, ແຂວງຈຳປາ ສັກ 164 ຄົນ, ສຳລັບນະຄອນ ຫຼວງວຽງຈັນ ມີ 102 ຄົນ (ບໍ່ມີ ຜູ້ເສຍຊີວິດ) ໃນນັ້ນເມືອງໄຊທານີຫຼາຍກວ່າໝູ່, ພາຍໃນງານ ທ່ານປະທານ ພ້ອມແຂກ ຖືກເຊີນໄດ້ໃຫ້ກຽດຕັດແຖບ ຜ້າເພື່ອເປີດງານ, ຢ້ຽມຊົມກິດຈະກຳຕ້ານໄຂ້ຍຸງລາຍຂອງ ແຕ່ລະຮ້ານ ແລະ ປ່ອຍປາ ຫາງນົກຍຸງລົງອ່າງໃນຄອບ ຄົວ ແລະ ຫ້ອງການຂອງປະຊາຊົນ ເພື່ອກິນໜອນນ້ຳຍຸງລາຍ